ომარ შარიფი
ომარ შარიფი (არაბ. عمر الشريف; ინგლ. Omar Sharif; დ. 10 აპრილი, 1932, ალექსანდრია — გ. 10 ივლისი, 2015, კაირო) — ეგვიპტელი მსახიობი. მოღვაწეობდა ჰოლივუდში. 1953 წელს პირველ კინოფილმში მიიღო მონაწილეობა. XX საუკუნის 60-იან წლებში მთავარი როლები შეასრულა დევიდ ლინის კლასიკად ქცეულ ფილმებში, „ლოურენს არაბი" და „ექიმი ჟივაგო". აქვს მიღებული ოსკარის ერთი ნომინაცია და ოქროს გლობუსის ორი ჯილდო. 83 წლის ასაკში კაიროს ერთ-ერთ საავადმყოფოში გულის შეტევით გარდაიცვალა.